open-index/open-wikipedia-markdown huggingface dataset:
Milan Ristovski

**Milan Ristovski** (* 8. máj 1998, Skopje, Severné Macedónsko) je severomacedónsky profesionálny futbalista, ktorý hráva na poste útočníka v českom klube Bohemians Praha.

## Klubová kariéra

### Rabotnički Skopje
Ristovski vyrastal v mládežníckom tíme FK Rabotnički Skopje kde debutoval už vo veku 16 rokov. Svoj debut si pripísal 22. novembra 2014 pri výhre 4:0 nad Bregalnica Štip. Svoj jediný gól za klub si pripísal 28. februára 2016 pri výhre 2:1 nad Metallurg Skopje.

### HNK Rijeka
19. júla 2017 sa pripojil k chorvátskemu klubu HNK Rijeka. V tíme hrával aj za mládežnícky tím. V seniorskom tíme debutoval 10. decembra 2017 proti Slaven Belupo (výhra 2:0).

#### Hosťovanie v NK Krško
Dňa 10. júla 2018 bol poslaný na ročné hosťovanie v slovinskom klube NK Krško. V klube debutoval 22. júla pri prehre 0:2 s tímom NK Domžale. Svoj prvý gól strelil 16. augusta pri remíze 1:1 s tímom NK Triglav Kranj.

#### Hosťovanie v FC Nitra
Po ročnom hosťovaní v Slovinsku bol Ristovski poslaný na ročné hosťovanie do slovenského klubu FC Nitra. Debutoval 21. júla 2019 pri prehre 0:1 s MFK Ružomberok. V sezóne odohral 27 zápasov a strelil 11 gólov a bol tak druhým najlepším strelcom ligy v sezóne 2019/20.

### Spartak Trnava
Po roku v Nitre sa vrátil do HNK Rijeka kde strávil jesennú časť sezóny 2020/21. V januári 2021 bol poslaný na polročné hosťovanie do Spartaka Trnavy. V klube debutoval proti 20. februára práve proti FC Nitra (výhra 1:0). Na jar odohral 12 zápasov v ktorých strelil 5 gólov.

Dňa 15. júla 2021 spečatila prestup Ristovskeho za nezverejnenú sumu ale má ísť o najdrahší prestup v histórii klubu. So Spartakom podpísal trojročný kontrakt.

S tímom sa tešil z dvoch víťazstiev v Slovnaft Cupe v sezónach 2021/22 a 2022/23.

## Medzinárodná kariéra
Ristovski hrával v mládežníckych kategóriách Severného Macedónsko. V seniorskej reprezentácii Severného Macedónska debutoval v priateľskom zápase 24. júna 2021 proti Kazachstanu (výhra 4:0), v zápase strelil aj svoj prvý gól v reprezentácii.

Ristovski bol členom kádra Severného Macedónska na EURE 2020, ktoré sa hralo v lete 2021. Na turnaji si zahral jeden zápas proti Rakúsku, v ktorom nastúpil v 86. minúte za Visara Musiliu.

## Štatistiky

### Klubové
*K 15. júlu 2023*

;Poznámky
:**<sup>1</sup>** Európska liga UEFA
:**<sup>2</sup>** Baráž o Fortuna Ligu
:**<sup>3</sup>** Európska konferenčná liga UEFA

### Medzinárodné
*K 15. júlu 2023*

## Úspechy
**Spartak Trnava**
* Slovnaft Cup: 2021/22, 2022/23

## Referencie

## Externé odkazy
* Milan Ristovski na transfermarkt.com

Kategória:Severomacedónski futbalisti
Kategória:Hráči Rabotnički Skopje
Kategória:Hráči NK Rijeka
Kategória:Hráči NK Krško
Kategória:Hráči FC Nitra
Kategória:Hráči FC Spartak Trnava
Kategória:Futbaloví stredopoliari
Kategória:Hráči Majstrovstiev Európy vo futbale 2020
Kategória:Osobnosti zo Skopje
Olšovec

**Olšovec** môže byť:

* obec v okrese Přerov, pozri Olšovec (okres Přerov)
** bývalý lom a prírodné kúpalisko v Oderských vrchoch neďaleko obce Olšovec, pozri Olšovec (lom)
* časť mesta Bzenec v okrese Hodonín, pozri Olšovec (Hodonín)
* rybník v Jedovniciach v okrese Blansko, pozri Olšovec (rybník)

## Pozri aj
* Oľšovec (prítok Hornádu) – potok v povodí Hornádu

Kategória:Rozlišovacie stránky – Miestopisný názov
Olšovec (rybník)

**Olšovec** je rybník, ktorý sa nachádza v mestečku Jedovnice v Okrese Blansko v Juhomoravskom kraji. Rozloha rybníka je 42 ha.

## Popis rybníka a jeho histórie
Rybníky sú v Jedovniciach spomínané niekoľko storočí. Výlov z rybníka Olšovec je prvýkrát spomínaný v rok 1900. Spolu s rybníkom Budkovan je od roku 1931 v majetku obce. Tá ho od roku 2002 prenajíma spoločnosti Olšovec, s.r.o., ktorá prevádzkuje na brehu rybníka kemp. V roku 1967 bol rybník vyhlásený za rekreačný. Výlov rýb sa koná dodnes v mesiaci október.

Okolo rybníka vedie Naučná stezka Jedovnické rybníky a Rudické propadání.

## Galéria

Súbor:Rybník Olšovec u Jedovnice 07.jpg
Súbor:Rybník Olšovec u Jedovnice 06.jpg
Súbor:Winter Melancholy (246638977).jpeg


## Referencie

## Iné projekty

Kategória:Rybníky v Juhomoravskom kraji
Kategória:Jedovnice
Kategória:Vodstvo okresu Blansko
Xenagoras

**Xenagoras** () môže byť:
* grécky historik v 3. stor. pred Kr., pozri Xenagoras (historik)
* starogrécky matematik a geograf, pozri Xenagoras (syn Euméla)

## Zdroje
Drahová

**Drahová** () je vrch vo Veporských vrchoch, krajinnom celku Slovenského rudohoria. Leží nad obcou Utekáč, približne  východne od Hriňovej.

## Poloha
Nachádza sa na juhu strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, v okrese Poltár a na katastrálnom území obce Kokava nad Rimavicou. Najbližšími sídlami sú juhovýchodne situované osady obce Kokava nad Rimavicou, juhovýchodne sa nachádzajú Látky, severozápadne Sihla, Drábsko a Lom nad Rimavicou, severne Čierny Balog a východne Utekáč.

## Opis
Drahová leží na južnom okraji centrálnej časti Veporských vrchov, v hrebeni, vedúcom z Dlhého grúňa () južným a neskôr východným smerom cez Čierťaž (). Severne sa nachádza Banský grúň (), Dlhý grúň (), Sedmák (), Nad Králičkou (), Tri chotáre (), Šopisko (), Klenovský Vepor () a Železná brána (), východne Oltárne (), Čremoš (), Jaseninka () a Paseka (), južne Pálenica (), Jasenina (), Sokolovo () a Bykovo () a západne Skalka (), Čierťaž () a Pätina (). Lokalita patrí do povodia Rimavy a jej prítoku Rimavica, kde vodu zo západnej časti odvádza Zálomka, zo severnej Ďurkovský potok, z východnej Drahovský potok a z južnej Hájsky potok. Vrcholom vedie červená turistická značka. 

### Výhľady
Vrcholovú časť pokrýva horská lúka, ktorá umožňuje rozhľad. Pri vhodných podmienkach je tak možné pozorovať okolité vrchy Veporských vrchov, Nízke Tatry, Spišsko-gemerský kras, Stolické vrchy, Javorie a Poľanu, no tiež prihraničné vrchy v Maďarsku.

## Prístup
* po  červenej turistickej značke:
** od juhozápadu zo sedla Prašivá
** od východu z lokality Utekáč-Drahová cez rázc. Kokava-Háj
* po  modrej turistickej značke z Lomu nad Rimavicou cez Čierťaž

## Referencie

## Pozri aj
* Veporské vrchy
* Balocké vrchy 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Poltár
Kategória:Kokava nad Rimavicou
Renáta Jamrichová

**Renáta Jamrichová** (* 20. jún 2007, Trnava) je slovenská tenistka.

Má kariérne maximum v rebríčku WTA vo dvojhre 218. miesto, ktoré dosiahla 22. septembra 2025. Má tiež kariérne maximum WTA vo štvorhre 477. miesto, dosiahnuté k dátumu 18. august 2025.

V roku 2022 získala na EYOF 2 zlaté medaily, pričom zvíťazila vo dvojhre a zmiešanej štvorhre. Jamrichová a jej partnerka Federica Urgesiová vyhrali v roku 2023 titul vo štvorhre dievčat na Australian Open, keď vo finále porazili Hayu Kinoshita a Saru Saito. 27. januára 2024 vyhrala svoj prvý grandslamový juniorský titul vo dvojhre, keď vo finále Australian Open triumfovala nad Emerson Jonesovou. Jamrichová s partnerkou Terezou Valentovou vyhrali v roku 2024 aj titul vo štvorhre dievčat na French Open, keď vo finále porazili americký pár T. C. Grantová a I. Jovicová. Druhý grandslamový titul vo dvojhre junioriek získala vo Wimbledone, keď vo finále opäť porazila Emerson Jonesovú.

V pondelok 29. januára 2024 sa Renáta Jamrichová vďaka triumfu na grandslamovom juniorskom turnaji Australian Open stala novou juniorskou svetovou jednotkou.

## Finále juniorského grandslamu

### Dvojhra dievčat

### Štvorhra dievčat

## Referencie

## Externé odkazy
* Renáta Jamrichová na stránkach WTA 
* Renáta Jamrichová na stránkach ITF 
* Renáta Jamrichová na stránkach Billie Jean King Cupu 

Kategória:Slovenskí tenisti
Kategória:Osobnosti z Trnavy
Kyriakos Savvidis

**Kyriakos Savvidis** (* 20. jún 1995, Solún, Grécko) je grécky profesionálny futbalista, ktorý hráva na poste stredopoliara v slovenskom klube ŠK Slovan Bratislava.

## Klubová kariéra

### PAOK
Savvidis pôsobil v akadémii PAOK Solún. Za A-tím debutoval 13. apríla 2014 pri prehre 2:3 s Levadiakos. Za PAOK nastupoval sporadicky väčšinou z lavičky.

#### Hosťovanie v OFI Kréta
Dňa 2. februára 2015 bol poslaný na polročné hosťovanie do OFI Kréta no v tíme neodohral ani jeden zápas.

#### Hosťovanie v MFK Zemplín Michalovce
Dňa 23. februára 2016 bol poslaný na polročné hosťovanie do slovenského klubu MFK Zemplín Michalovce. Debutoval o štyri dni neskôr pri prehre 0:1 so Spartakom Trnava. Na jar odohral za klub štyri zápasy.

### Panionios
V lete 2016 odišiel Savvidis ako voľný hráč do gréckeho klubu Panionios kde podpísal dvojročnú zmluvu. V klube debutoval 29. septembra pri prehre 0:2 s tímom AE Larisa. Svoj prvý a jediný gól za Panionios strelil 15. januára 2017 pri víťazstve 2:1 nad Atromitos.

### Aris FC
Po skončení zmluvy s Panionios bol Savvidis bez klubu. Po polročnej prestávke podpísal v januári 2019 polročnú zmluvu s Aris Solún. Za tím odohral iba štyri zápasy.

### Druhé pôsobenie v Zemplíne Michalovce
Dňa 8. augusta 2019 podpísal ročný kontrakt so slovenským klubom MFK Zemplín Michalovce kde pôsobil na hosťovaní v roku 2016. V sezóne odohral 22 ligových zápasov.

### Spartak Trnava
Dňa 9. septembra 2020 podpísal zmluvu so Spartakom Trnava. V klube debutoval 12. septembra proti najväčšiemu rivalovi ŠK Slovan Bratislava (prehra 0:2). Svoj prvý gól strelil 21. novembra pri remíze 3:3 s FK Pohronie. V prvej sezóne odohral 25 zápasov v ktorých strelil tri góly.

V sezónach 2021/22 a 2022/23 vyhral so Spartakom v oboch sezónach Slovnaft Cup.

### ŠK Slovan Bratislava
Dňa 4. júla 2023 sa stal Savvidis novou posilou ŠK Slovan Bratislava, ktorý je najväčší rival Spartaka. V klube debutoval 12. júla v prvom predkole Ligy majstrov UEFA 2023/24 proti FC Swift Hesperange (remíza 1:1).

## Štatistiky

### Klubové
*K 16. júlu 2023*

; Poznámky
: **<sup>1</sup>** Liga majstrov UEFA
: **<sup>2</sup>** Európska liga UEFA
: **<sup>3</sup>** Európska konferenčná liga UEFA

## Úspechy
**Spartak Trnava**

* Slovnaft Cup: 2021/22, 2022/23

## Referencie

## Externé odkazy
* Kyriakos Savvidis na transfermarkt.com

Kategória:Grécki futbalisti
Kategória:Futbaloví stredopoliari
Kategória:Hráči PAOK Solún
Kategória:Hráči OFI Kréta
Kategória:Hráči MFK Zemplín Michalovce
Kategória:Hráči Panionios Atény
Kategória:Hráči Aris FC
Kategória:Hráči FC Spartak Trnava
Kategória:Hráči ŠK Slovan Bratislava
Kategória:Hráči Gréckej Superligy
Kategória:Osobnosti zo Solúna
Ammar Ramadan

**Ammar Manaf Ramadan** (* 5. január 2001, Jableh, Sýria) je sýrsky profesionálny futbalista, ktorý hráva na poste stredopoliara v slovenskom klube DAC 1904 Dunajská Streda.

## Klubová kariéra

### Ferencvárosi
V januári 2019 sa pripojil k maďarskému tímu Ferencváros kde začínal v mládežníckom tíme. Za seniorský tím debutoval 23. júna 2020 proti Feherváru (prehra 0:1). V sezóne 2019/20 vyhral s Ferencvárosom Nemzeti Bajnokság I (maďarskú 1. ligu).

#### Hosťovanie v Soroksár
V januári 2021 bol Ramadan poslaný do druhej maďarskej ligy (Nemzeti Bajnokság II) do tímu Soroksár.

#### Hosťovanie v Spartaku Trnava
Dňa 6. septembra 2021 bol Ramadan poslaný na ročné hosťovanie do slovenského klubu Spartak Trnava. V klube debutoval až v poslednom kole jesennej časti proti MFK Ružomberok (prehra 0:3). So Spartakom sa tešil z víťazstva v Slovnaft Cupe.

### DAC Dunajská Streda
Dňa 22. júla 2022 sa Ramadan pripojil k slovenskému klubu DAC 1904 Dunajská Streda ako voľný hráč. O dva dni neskôr debutoval za Dunajskú Stredu pri remíze 1:1 s MŠK Žilina. Po prvýkrát skóroval 14. augusta pri výhre 3:0 nad Duklou Banská Bystrica. V sezóne odohral 27 zápasov a strelil štyri góly. S tímom sa umiestnil na druhom mieste v lige.

## Medzinárodná kariéra
Ramadan reprezentoval Sýriu v rôznych mládežníckych úrovniach. V seniorskej reprezentácii Sýrie debutoval 26. septembra 2022 v priateľskom zápase pri prehre 0:1 s Irakom.

## Štatistiky

### Klubové
*K 16. júlu 2023*

; Poznámky
: **<sup>1</sup>** Európska konferenčná liga UEFA

### Medzinárodné
*K 16. júlu 2023*

## Úspechy
**Ferencávros TC**

* Nemzeti Bajnokság I: 2019/20

**Spartak Trnava**

* Slovnaft Cup: 2021/22

## Referencie

## Externé odkazy
* Ammar Ramadan na transfermarkt.com

Kategória:Sýrski futbalisti
Kategória:Hráči Ferencvárosi TC
Kategória:Hráči FC Spartak Trnava
Kategória:Hráči FK DAC 1904 Dunajská Streda
Kategória:Hráči Nemzeti Bajnokság I
Lubycza Królewska

**Lubycza Królewska** je mesto v Poľsku v Lubelskom vojvodstve v okrese Powiat tomaszowski v rovnomennej gmine. 

Žije tu 2 163 obyvateľov (31.12.2022).

## Referencie

## Iné projekty

Kategória:Mestá v Lubelskom vojvodstve
Deň oranžovej oblohy (USA)

thumb|Pohľad z finančného centra San Francisca
[thumb|[Salem (Oregon)|Salem v Oregone 8. septembra 2020]]
**Deň oranžovej oblohy** (ang. Orange Skies Day) bola klimatologická udalosť ku ktorej došlo 9. septembra 2020 v oblasti San Francisco Bay Area.

Teploty sa na rôznych miestach líšili, ale obloha bola väčšinou oranžová. Oranžový odtieň na oblohe bol výsledkom dymu z požiaru známeho ako požiar Severného komplexu" (vrátane požiaru Bear Fire) a ďalších viac ako 20 požiarov, ktoré spálili viac ako 800 tisíc hektárov východne od oblasti zátoky San Francisca. Tento dym rozptyľoval vlnové dĺžky modrého svetla, vďaka čomu sa na zemský povrch dostali len teplejšie farby. Podobný úkaz bol viditeľný aj v susednom štáte Oregon.

## Iné projekty

Kategória:San Francisco
Kategória:Požiare
Kategória:2020 v USA
3× v pasci

***3× v pasci***, sú tri kriminálne romány anglického spisovateľa Jamesa Hadleyho Chasea.

## Obsah
* Hippie na cestách
* Chlap na posledné slovo
* Prosím ťa, skap

## Externé odkazy
*James Hadley Chase: 3× v pasci - Databazeknih.cz

## Zdroj
*

Kategória:Britské knihy
Kategória:Britské romány
Kategória:Knihy z 1981
Peter z Mladoňovic

**Peter z Mladoňovíc** (* okolo roku 1390, Mladoňovice† 7. február 1451) bol český spisovateľ a kazateľ.

## Dielo
Prínos Petrovho diela nespočíva v kráse literatúry, ale hlavne v obsahu. Vo svojich dielach sa snažil držať overených faktov. Cenné sú autentické správy z Kostnického koncilu. Peter bol ako pisár v službách rytiera Jána z Chlumu sprievodcom majstra Jána Husa na jeho ceste na Kostnický koncil, kde s ním verne zotrval po celý čas jeho procesu až do smrti (1415). Nasledujúceho roku bol tiež svedkom popravy Husovho priateľa, učeného majstra Hieronyma Pražského. Správy, ktoré o týchto udalostiach spísal, sa v českom prostredí čoskoro rozšírili a stali sa dôležitým prameňom pre pochopenie kostnických udalostí (akty koncilu sa totiž nezachovali):

**Relatio de magistri Joannis Hus causa in Constantiensi consilio acta*Správa o majstrovi Jánovi Husovi v Kostnici, česky vyšla roku 1533 pod názvom *Spis o utrpení Mistra [[Ján Hus|Jana Husa]]*.
**Narratio de magistro Hieronymo Pragensi pro Christi nomine Constantiae exusto*Rozprávanie o majstrovi Hieronymovi Pražskom upálenom v Kostnici pre meno Kristovo

## Referencie

## Iné projekty

Kategória:Narodenia v 14. storočí
Kategória:Úmrtia v 1451
Kategória:Husitskí teológovia
Kategória:Českí vedeckí spisovatelia
Kategória:Rektori Karlovej univerzity
Kategória:Absolventi Filozofickej fakulty Karlovej univerzity
Kostolný vrch (vrch vo Veporských vrchoch)

**Kostolný vrch** () je vrch vo Veporských vrchoch, krajinnom celku Slovenského rudohoria. Leží nad Pohronskou Polhorou, približne  juhovýchodne od Brezna.

## Poloha
Nachádza sa v strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, v okrese Rimavská Sobota a zasahuje na katastrálne územie mesta Tisovec a obce Klenovec. Najbližšími sídlami sú severne situovaná Pohronská Polhora a Michalová a juhovýchodne ležiaci Tisovec, južne sa nachádza Klenovec a Utekáč a západne Čierny Balog. Severné úbočie je súčasťou ochranného pásma Národného parku Muránska planina

## Opis
Kostolný vrch leží v centrálnej časti Veporských vrchov, v hrebeni, vedúcom zo sedla Bánovo juhovýchodným smerom na Javorinu (). Severne na nachádza Bánovo (), Lešník (), Psica (), Javorinka (), Fabova hoľa () a Kučalach (), východne Vysoký vrch (), Strieborná (), Magnet (), Borovina () a Hradová (), južne Javorina (), Ostrá () a Mikoňovo () a západne Rozsypok (), Klenovský Vepor (), Široký grúň (), Martalúska (), Báňova () a Pomývačný grúň (). Severné a východné svahy odvodňuje potok Furmanec do rieky Rimava, južné a západné odvodňuje Klenovská Rimava. Na vrchol nevedie značená turistická trasa. 

### Výhľady
Vrcholovú oblasť pokrýva súvislý lesný porast, ktorý neumožňuje rozhľad. Z lokalít s redšou vegetáciou možno vidieť okolité vrchy Veporských vrchov, hrebeň Nízkych Tatier, Spišsko-gemerský kras a Stolické vrchy, nezriedka i prihraničné vrchy v severnom Maďarsku.

## Prístup
Na vrchol nevedie značená turistická trasa, no prístup je možný lesom, odbočením z:

*  modrej turistickej značky, vedúcej južným úbočím z Tisovca cez rázc. Jasenina do sedla Bánovo (križovatka s Rudnou magistrálou)
*  zelenej turistickej značky, vedúcej údolím Bánovského potoka z rázc. Tisovec, Bánovo do sedla Bánovo

## Referencie

## Pozri aj
* Veporské vrchy
* Balocké vrchy 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Rimavská Sobota
Kategória:Tisovec (okres Rimavská Sobota)
Kategória:Klenovec
Bulgarija

**Bulgarija** () bola ruská motorová loď postavená v Slovenských lodeniciach n.p. v Komárne.

10. júla 2011 sa pri plavbe v Kujbyševskej priehrade v Rusku potopila. Na palube bolo 208 pasažierov, z ktorých 79 vyzdvihla z vody loď Arabella. Loď pri potopení klesla do hĺbky 20 ma ležala 3 km od brehu, odkiaľ bola vyzdvihnutá do plávajúceho doku kvôli ďalšiemu vyšetrovaniu.

## Loď
*Bulgaria* bola postavená v lodeniciach v Komárne v roku 1955 ako *Ukrajina* a vo februári 2010 bola premenovaná podľa Volžského Bulharska. Podľa sovietskeho projektu 785 bolo v komárňaských lodeniciach medzi rokmi 19521958 postavených celkom 36 lodí triedy OL800 (osobná loď s výkonom 800 hp).

## Potopenie
Niekoľko hodín po začiatku plavby po Volge prišla búrka a loď sa za krátku dobu potopila. Stalo sa tak okolo 13:58 Moskovského času (09:58 UTC).

### Vládne opatrenia
Prezident Dmitrij Medvedev v reakcii na potopenie *Bulgarija* 11. júla nariadil „dôsledné preverenie všetkých druhov osobnej dopravy“ v Rusku a súčasne vyhlásil 12. júl 2011 dňom smútku.

## Referencie


## Zdroj

Kategória:Ruské lode
Kategória:Výletné lode
Rozprávanie o majstrovi Hieronymovi Pražskom upálenom v Kostnici pre meno Kristovo

**Rozprávanie o majstrovi Hieronymovi Pražskom upálenom v Kostnici pre meno Kristovo** () je správa Petra z Mladoňovic, účastníka Kostnického koncilu o ceste Hieronyma Pražského do Kostnice, jeho zatknutí, súde a upálení. Peter bol ako pisár v službách rytiera Jána z Chlumu sprievodcom majstra Jána Husa na jeho ceste na kostnický koncil, kde s ním verne zotrval po celý čas jeho procesu až do smrti (1415). Nasledujúci rok bol tiež svedkom popravy Husovho priateľa, učeného majstra Hieronyma Pražského. Správy, ktoré o týchto udalostiach spísal, sa v českom prostredí čoskoro rozšírili a stali sa dôležitým prameňom pre pochopenie kostnických udalostí (akty koncilu sa totiž nezachovali). Správa vyšla v českom preklade v roku 1981.

## Obsah
Hieronym Pražský navštívil Kostnický koncil v snahe pomôcť majstrovi Jánovi Husovi, ale nebol vypočutý a „strojili proti nemu úklady“. Žiadal kráľa Žigmunda o glejt za účelom vypočutia pred koncilom, ale nedostal ho, tak sa vydal na cestu do Čiech, bol však uväznený a predvedený do Kostnice a vsadený do klady.

11. septembra 1415 bol Hieronym predvedený do kostola sv. Pavla a pod nátlakom odvolal svoje učenie.

Napriek tomu nebol prepustený z dôvodu pochybností o úprimnosti odvolania.

23.30. mája 1416 bol verejne vypočúvaný, odsúdený a v deň vynesenia rozsudku upálený na rovnakom mieste ako Ján Hus.

## Referencie

## Iné projekty

Kategória:Kroniky
Kategória:Knihy z 15. storočia
Kategória:Kroniky 15. storočia
Rob Edwards

**Rob Edwards** môže byť:

* bývalý anglický futbalista a súčasný tréner, pozri Rob Edwards (futbalista, 1982)
* bývalý anglický futbalista, pozri Rob Edwards (futbalista, 1970)
* anglický herec, pozri Rob Edwards (herec)

Edwards, Rob
Peter Rovnianek

**Peter Rovnianek** (* 30. január 1890, Dolný Hričov † ?) bol slovenský verejný činiteľ a politik HSĽS v prvej polovici 20. storočia.

Pochádzal z chudobnej slovenskej rodiny. Jeho strýko, Peter Víťazoslav Rovnianek, bol významným predstaviteľom slovenského krajanského hnutia v USA. Absolvoval štúdium na piaristickom gymnáziu v Nitre. Po ukončení vojenskej služby v roku 1910 bol prijatý do štátnych železníc. V roku 1913 nastúpil na dopravný úrad v Nitre, kde pôsobil na pozícii dopravného adjunkta. Po vzniku Česko-Slovenska sa zapojil do verejného a politického života. Bol členom Hlinkovej slovenskej ľudovej strany a bol aj činným v katolíckom živote v okolí Nitry. Angažoval sa aj v odborovom hnutí. Bol funkcionárom Zväzu slovenských železničiarov (ľudácka odborová organizácia). Taktiež sa aktivizoval v hnutí Orol. V župných voľbách v roku 1923 bol zvolený za poslanca Nitrianskej župy. Po zavedení krajinského zriadenia bol vo voľbách v roku 1928 zvolený za člena Krajinského zastupiteľstva Slovenskej krajiny. Mandát obhájil aj po voľbách v roku 1935. V období Slovenského štátu bol prednostom nitrianskej stanice a predsedom okresnej organizácie strany v Nitre.

## Referencie

Kategória:Osobnosti z Dolného Hričova
Kategória:Osobnosti z Nitry
Kategória:Slovenskí odborári
Kategória:Politici HSĽS

Kategória:Členovia Krajinského zastupiteľstva Slovenskej krajiny
Čierťaž (vrch vo Veporských vrchoch, 1102 m)

**Čierťaž** () je vrch vo Veporských vrchoch, krajinnom celku Slovenského rudohoria. Leží nad obcou Lom nad Rimavicou, približne  severovýchodne od Hriňovej.

## Poloha
Nachádza sa v strednej časti Veporských vrchov, v geomorfologickom podcelku Sihlianska planina. Leží v Banskobystrickom kraji, na hranici okresov Brezno a Detva a zasahuje na katastrálne územie obce Lom nad Rimavicou a Látky. Najbližšími sídlami sú severne situovaný Lom nad Rimavicou, Drábsko a Sihla, južne sa nachádzajú Látky a východne osady obce Kokava nad Rimavicou.

## Opis
Čierťaž leží na juhu centrálnej časti Veporských vrchov, v hrebeni, vedúcom z Dlhého grúňa () južným a neskôr východným smerom na Drahovú (). Severne sa nachádza Obrubovanec (), Tlstý javor (), Dlhý grúň () a Sedmák (), východne Tri chotáre (), Železná brána (), Drahová () a Pálenica (), južne Sokolovo (), Bykovo () a Skalka () a západne Magura () a Pätina (). Na západnom úboči pramení rieka Ipeľ, ktorá odvodňuje južné svahy hrebeňa, voda zo severných odteká Rimavicou a jej prítokom Zálomka do rieky Rimavy. Vrcholom vedie červená turistická značka. 

### Výhľady
Severnú časť hrebeňa pokrýva horská lúka, ktorá umožňuje rozhľad. Pri vhodných podmienkach je tak možné pozorovať okolité vrchy Veporských vrchov, Poľanu, Nízke Tatry, Spišsko-gemerský kras, Stolické vrchy a Javorie, no tiež prihraničné vrchy v Maďarsku.

## Prístup
* po  červenej turistickej značke:
** od juhu zo sedla Prašivá okolo prameňa Ipľa
** od východu z lokality Utekáč-Drahová cez rázc. Kokava-Háj a Drahovú
* po  modrej turistickej značke z Lomu nad Rimavicou

## Referencie

## Pozri aj
* Veporské vrchy
* Sihlianska planina 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Brezno
Kategória:Vrchy v okrese Detva
Kategória:Kokava nad Rimavicou
Kategória:Látky
Le Splendid

[náhľad|Budova Le Splendid v roku [2014, na rue du Faubourg-Saint-Martin.]]

**Le Splendid** je parížske divadlo s kaviarňou založené skupinou spisovateľov a hercov v sedemdesiatych rokoch. Hlavnými iniciátormi boli Christian Clavier, Michel Blanc, Gérard Jugnot a Thierry Lhermitte (štyria priatelia z detstva, ktorí sa poznali z Lycée Pasteur v Neuilly-sur-Seine). Neskôr sa k nim pridali aj Josiane Balasko, Marie-Anne Chazel, Valérie Mairesse, Bruno Moynot a Claire Magnin. Členovia skupiny sa od 80. rokov stali jednými z najvýznamnejších hercov a režisérov francúzskej kinematografie a spoločne získali mnoho ocenení César.

Anémone, Dominique Lavanant a Martin Lamotte často spolupracovali so súborom na javisku a vo filmoch, ale nie sú úplnou súčasťou kolektívu. Kaviareň-théâtre sa nachádzala na rue des Lombards v 4. parížskom obvode.

## Členovia

Súbor:Christian Clavier Cannes.jpg|Christian Clavier
Súbor:Michel Blanc 2009.jpg|Michel Blanc
Súbor:Gérard Jugnot Cannes 2014.jpg|Gérard Jugnot
Súbor:Thierry Lhermitte 2015.jpg|Thierry Lhermitte
Súbor:Josiane Balasko 2014.jpg|Josiane Balasko
Súbor:Marie-Anne Chazel - Monte-Carlo Television Festival.JPG|Marie-Anne Chazel
Súbor:Anemone2-Le Petit Nicolas-Avant Première.jpg|Anémone
Súbor:Dominique Lavanant 2012.JPG|Dominique Lavanant
Súbor:Martin Lamotte.jpg|Martin Lamotte
Súbor:Valérie Mairesse 1978.jpg|Valérie Mairesse


## Filmy, v ktorých hrala skupina
* 1978: *Dovolenka po francúzsky 1* (*Les Bronzés*)
* 1979: *Dovolenka po francúzsky 2* (*Les Bronzés font du ski*)
* 1982: *Ježiško ich neporiadok* (*Le père Noël est une ordure*)
* 1983: *Dedo sa dal na odboj* (*Papy fait de la résistance*)
* 1994: (*Grosse fatigue*)
* 2006: *Dovolenka po francúzsky 3* (*Les Bronzés 3*)

## Referenie

## Iné projekty

## Externé odkazy

* Oficiálna stránka

Kategória:Francúzski komici
Kategória:Divadlá v Paríži
Grimoald

**Grimoald** môže byť:

* Grimoald Starší (* 616  † 657), francúzsky majordóm z dynastie Pipinovcov
* Grimoald (kráľ Longobardov) (* 610  † 671)
* Grimoald Mladší († 714), majordóm Neustrie medzi rokmi 695 až 714
* Grimoald (vojvoda z Bavorska) († 725)
* Grimoald II. Beneventský († 689), lombardský vojvoda
* Grimoald III. Beneventský († 806), lombardský vojvoda a princ
* Grimoald IV. Beneventský († 817), lombardský princ
* Grimoald Alferanites, princ talianskeho Bari v 12. storočí
Premier League Darts

**Premier League Darts** je šípkový turnaj, ktorý mal premiéru 20. januára 2005 na Sky Sports. Turnaj sa hrá týždenne od februára do mája. Pôvodne začal ako dvojtýždňové podujatie v malých arénach po celom Medzilaborce. Na turnaji sa pôvodne zúčastnilo sedem hráčov, do roku 2013 sa ich postupne rozšírilo na desať, potom sa v roku 2022 opäť znížilo na osem hráčov z okruhu PDC, ktorí súťažia vyraďovacím spôsobom.

Kým bol aktívny, Phil Taylor na podujatí dominoval a vyhral šesť z trinástich turnajov, na ktorých sa objavil. 

Hoci bolo celkovo šesť víťazov Premier League, ligovú fázu ovládli Taylor a Michael Van Gerwen, pričom Taylor bol na čele tabuľky v každom z prvých ôsmich ročníkov a van Gerwen vyhral ďalších sedem. V roku 2020 sa Glen Durrant stal tretím hráčom, ktorý vyhral túto ligu.

V roku 2022 si všetci hráči rozdelili 1 milión libier. Víťaz momentálne získava odmenu 275 000 libier.

## Štatistiky

### Historická tabuľka

### Víťazi podľa krajiny

## Turnajové rekordy
* **Najviac titulov**: 7 – Michael van Gerwen
* **Najviac turnajových vystúpení**: 14 – Raymond van Barneveld
* **Najviac odohraných zápasov**: 211 – Raymond van Barneveld
* **Najdlhšia séria bez prehry**: 44 zápasov – Phil Taylor (2005–2008)
* **Najväčšie víťazstvá (ligová fáza)**: 11:1 Phil Taylor vs. Wayne Mardle (2005), Phil Taylor vs. Peter Manley (2005) 11:1
* **Najväčšie víťazstvá (v play-off)**: 16–4 Phil Taylor vs. Colin Lloyd (finále 2005)
* **Najviac 180-tiek od jedného hráča v jednom zápase**: 11 – Gary Anderson vs Simon Whitlock ( 2011). 11 – José de Sousa proti Nathanovi Aspinallovi (2021)
* **Najviac 100+ priemerov v sezóne**: 18 – Michael van Gerwen (2017)
* **Najvyšší zápasový priemer**: 123,40 – Michael van Gerwen (2016)
* **Najvyšší celkový priemer skupinovej fázy**: 107,95 – Phil Taylor (2012)
* **Najnižší celkový priemer skupinovej fázy**: 86,36 – Glen Durrant (2021)
* **Najvyšší priemer vo finále**: 112,37 – Michael van Gerwen (2018)

## Referencie

## Zdroj

Kategória:Šípky
Kategória:Športové súťaže
Kategória:Športové podujatia v Spojenom kráľovstve
Maltese Premier League

**Maltese Premier League**, známa zo kvôli jej sponzorovi Bank of Valletta ako **BOV Premier League** je najvyššou úrovňou profesionálneho futbalu na Malte.  Ligu spravuje Maltská futbalová asociácia, a hrá v nej 16 tímov. Liga funguje na postupovom a zostupovom systéme s druholigovou maltskou Challenge League. Od júna 2022 je Premier League na 46. mieste z 55 členov v koeficiente UEFA.

Sliema Wanderers a Floriana získali titul rekordných 26-krát. Aktuálny držiteľ titulu je Ħamrun Spartans, ktorý získal svoj historicky 9. titul v sezóne 2022/2023.

## Formát
náhľad|Aktuálny dizajn maltskej Premier League trofeje (2018)
Každý tím hrá s každým súperom dvakrát, raz „doma“ a raz „vonku“ (v skutočnosti je označenie doma a vonku len formalita, pretože väčšina klubov nemá svoj štadión). Hrá sa teda celkovo 26 zápasov (od roku 2024 bude súťažiť len 12 klubov tzn. 24 zápasov). Tímy získajú tri body za víťazstvo a jeden bod za remízu. Za prehru sa neprideľujú žiadne body. Klub s najväčším počtom bodov je korunovaný za víťaza ligy. Dva najnižšie umiestnené tímy zostupujú do Challenge League a tím na dvanástom mieste hrá play-off proti tímu na treťom mieste z prvej divízie, pričom víťaz si buď udrží svoje miesto, alebo postúpi do najvyššej ligy.

## Koeficienty

## Štadióny

## Víťazi
Celkovo desať klubov vyhralo Maltskú Premier League, vrátane titulov v starej prvej divízii, ktorú v roku 1980 nahradila Premier League. Z víťazov sa traja stali šampiónmi viac ako 20-krát: Sliema Wanderers (26 titulov), Floriana (26 titulov) a Valletta (25 titulov).

Na Malte majú kluby povolené umiestniť zlatú hviezdu nad svoj erb za každých desať vyhraných národných majstrovstiev. Sliema Wanderers, Floriana a Valletta sa môžu pochváliť dvoma zlatými hviezdami a Hibernians majú jednu zlatú hviezdu umiestnenú nad ich erbom na dresoch.

## Referencie

## Externé odkazy
* Maltská futbalová asociácia
* League321.com, tabuľky maltskej futbalovej ligy, záznamy a štatistická databáza
* Zoznam šampiónov a finalistov, RSSSF

Kategória:Futbal na Malte
Kategória:Najvyššie národné futbalové súťaže
Kategória:Futbalové súťaže v Európe
Patrik Myslovič

**Patrik Myslovič** (* 28. máj 2001, Turčianske Teplice) je slovenský profesionálny futbalista, ktorý hráva na poste záložníka v slovenskom klube MŠK Žilina.

## Klubová kariéra

### MŠK Žilina
Na mládežníckej úrovni začal vo Fomat Martin a neskôr sa presunul do MŠK Žilina. Hrával aj za B-tím v 2. lige. Debut za A-tím absolvoval 23. februára 2019 v zápase proti FK Senica (výhra 1:0).

Svoj prvý gól za klub strelil 20. júna 2020 pri prehre 2:3 so Slovanom Bratislava.

V sezóne 2020/21 sa so Žilinou dostal do finále Slovnaft Cupu no vo finále podľahli Slovanu Bratislava 1:2 po predĺžení.

V jesennej časti Fortuna ligy 2022/23 strelil Myslovič v 18 zápasoch štyri góly a pridal tri asistencie.

#### Hosťovanie v Aberdeene
Dňa 5. januára 2023 odišiel Myslovič na hosťovanie do škótskeho Aberdeenu s opciou na kúpu. Debutoval 18. januára pri vysokej prehre 0:5 s Heart of Midlothian. Na jar odohral za Aberdeen iba päť zápasov a v júli sa vrátil do Žiliny.

## Štatistiky

### Klubové
*K 19. júlu 2023*

; Poznámky
: **<sup>1</sup>** Európska liga UEFA
: **<sup>2</sup>** Európska konferenčná liga UEFA
: **<sup>3</sup>** Play-off o Konferenčnú ligu

## Referencie

## Externé odkazy
* Patrik Myslovič na transfermarkt.com

Kategória:Slovenskí futbalisti
Kategória:Hráči MŠK Žilina
Kategória:Hráči Aberdeen FC
Kategória:Hráči Scottish Premiership
Kategória:Futbaloví stredopoliari
Kategória:Osobnosti z Turčianskych Teplíc
Kronika velmi pěkná o Janu Žižkovi

**Kronika velmi pěkná o Janu Žižkovi, družiníku krále Václava IV.** je česky napísaný stručný životopis Jána Žižku od neznámeho autora. Rukopis diela objavil Jaroslav Goll v sedemdesiatych rokoch 19. storočia v saskom Freiberku. Kronika je datovaná do 15. storočia – V. Novotný ju datuje do rokov 14341436, Jan Pekař až na prelom 15. a 16. storočia, iní historici do obdobia vlády Jiřího z Poděbrad. Plný text kroniky je publikovaný na internete, v novodobej češtine vyšiel napríklad v roku 1981.

## Obsah
Kronika zachytáva roky 14101424 od vystúpenia majstra Jána Husa, počiatkov husitského hnutia, Žižku ako vodcu vojsk, križiacke výpravy proti husitom až po Žižkovu smrť.

## Referencie


Kategória:Kroniky
Kategória:Knihy z 15. storočia
Kategória:Kroniky 15. storočia
Peter Bič

**Peter Bič** (* 30. august 1975, Košice) je slovenský hudobník, hráč na gitaru, ktorý začínal v skupine IMT Smile, no v súčasnosti je známy skôr ako líder hudobnej formácie Peter Bič Project.

## Hudobná kariéra
Peter Bič pochádza z hudobníckej rodiny. Hudbe sa venuje viacero jeho príbuzných. Jeho otec bol športovec a hudobník a brat Ivo je tiež hudobník. V začiatkoch kapely Peter Bič Project v nej deväť rokov spieval. Mama bola profesorkou ruštiny a slovenčiny na gymnáziu.

Peter Bič, podobne ako jeho otec, v detstve tiež dosť športoval, venoval sa plávaniu, no jeho snom bolo stať sa hudobníkom. Od malička pod otcovým dohľadom cvičil hru na husle a klavír. Počúval rockové kapely ako AC/DC, Kiss či Deep Purple.

### IMT Smile
Na strednej škole Peter Bič študoval na košickom konzervatóriu, kde mu bol spolužiakom Miro Tásler. Hrávali v školskej kapele, no neskôr sa spolu s Mirovym bratom, Ivanom, stretli v ich skupine IMT Smile. V začiatkoch tejto kapely hrávali aj s vtedy len štrnásťročnou vokalistkou Katarínou Knechtovou.

### Spolupráca s inými hudobníkmi
Neskôr, počas svojej hudobnej kariéry, mal Peter Bič možnosť spolupracovať s hudobníkmi ako je Jana Kirschner, Richard Müller, či s Katkou Korčekovou. V sprievodnej kapele Richarda Müllera bol v čase jeho najväčšej slávy. Bol pri nahrávaní jeho štúdiového albumu ''<nowiki/>'01'' a hral aj na známom koncerte, počas ktorého sa Richard na pódiu vyzliekol do naha.

### Peter Bič Project

Peter Bič mal viacero vlastných hudobných nápadov, ktoré si ešte v čase pôsobenia v kapele IMT Smile odkladal. V roku 2010 zo skupiny bratov Táslerovcov odišiel. Najprv nahral svoj eponymný album, potom založil vlastnú kapelu, ktorá dostala názov Peter Bič Project. Hneď prvým hitom tohto projektu bol singel „Hey Now“, ktorý naspievala vtedajšia speváčka kapely, Dáša Kostovčík, v angličtine. Skupina, aj vďaka v tom čase prevládajúcom anglicky spievanom repertoári, vtedy často vystupovala aj v zahraničí v Dánsku, USA a aj v Poľsku.

## Diskografia
;So skupinou IMT Smile
* *[[Klik-klak]]* (1996)
* *[[Valec (album)|Valec]]* (1998)
* *[[Nech sa páči]]* (2000)
* *[[IMT Smile (album)|IMT Smile]]* (2003)
* *[[Exotica]]* (2004)
* *[[Niečo s nami je]]* (2006)
* *[[Hlava má sedem otvorov]]* (2008)
* *[[2010: Odysea dva]]* (2010)
* *[[Rodina (album)]]* (2012)
;Sólové albumy
* *[[Peter Bič (album)|Peter Bič]]* (2010)
;So skupinou Peter Bič Project
* *[[Say It Loud]]* (2012)
* ''Just a Story'' (2015)
* *[[Dream (album)|Dream]]* (2017)
* *[[Labyrint (album)|Labyrint]]* (2019)
* ''Hlava'' (2021)

## Referencie

## Iné projekty

Kategória:Slovenskí gitaristi
Kategória:Osobnosti z Košíc
Kategória:Peter Bič Project
Bykovo (vrch vo Veporských vrchoch)

**Bykovo** () je vrch vo Veporských vrchoch, krajinnom celku Slovenského rudohoria. Leží nad obcou Látky, približne  východne od Hriňovej.

## Poloha
Nachádza sa v južnej časti Veporských vrchov, v geomorfologickom podcelku Sihlianska planina. Leží v Banskobystrickom kraji, v okrese Detva a na katastrálnom území obce Látky. Najbližším sídlom sú západne situované Látky, rovnakým smerom leží aj Detvianska Huta, severne sa nachádza Lom nad Rimavicou, Drábsko a Sihla, východne Šoltýska, Ďubákovo a Kokava nad Rimavicou a južne Málinec.

## Opis
Bykovo leží na juhu centrálnej časti Veporských vrchov, v hrebeni, vedúcom z Dlhého grúňa () južným smerom cez Skalku (). Východne sa nachádza Cisárska hoľa (), Homračka (), Sokolovo () a Jasenina (), južne Klaťa (), Črchľa (), Tri chotáre () a Táňovo (), západne Vrchdobroč (), Luľovka (), Stračí vrch () a Magura () a severne Skalka (), Čierťaž () a Drahová (). Oblasť patrí do povodia rieky Ipeľ, kde vodu zo severných svahov odvádza Malý Ipeľ, z východných Novodomský potok a z juhozápadných Chocholná. Vrcholom vedie červená turistická značka. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať okolité vrchy Veporských vrchov, Javorie, Poľanu, Nízke Tatry, Stolické vrchy a prihraničné vrchy v Maďarsku.

## Prístup
* po  červenej turistickej značke:
** od severu zo sedla Prašivá 
** od juhozápadu z lokality Táňovo cez rázc. Chocholná

## Referencie

## Pozri aj
* Veporské vrchy
* Sihlianska planina 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Detva
Kategória:Látky
Jorginho

**Jorginho** môže byť:

* bývalý brazílsky futbalista a tréner, pozri Jorginho (futbalista, 1964)
* taliansky futbalista, pozri Jorginho (futbalista, 1991)
Kronika Bartoška z Drahoníc

**Kronika Bartoška z Drahoníc** je latinsky písaná česká kronika popisujúca roky 14191443. Kronika nerieši celkovú situáciu, ale popisuje, čo Bartošek videl a počul. Táto kronika býva občas (nielen kvôli surovej, drsnej latinčine) kritizovaná ako primitívna (bez politického a umeleckého rozhľadu), ale na druhej strane je potrebné zdôrazniť, že ide o jedinú kroniku z Čiech z tejto doby (nedokončená Husitská kronika Vavřince z Březové siaha len po rok 1422), tým sa stáva nesmierne dôležitým prameňom o husitstve. Ku kronike sú pripojené české aj latinské krátke správy o jednotlivých rokoch (13101464), z ktorých niektoré pravdepodobne pochádzajú od Bartoška. Kronika sa zachovala v jedinom odpise (zrejme z pôvodného rukopisu) z konca 15. storočia, ktorý je uložený v Národnej knižnici Českej republiky. V novodobej češtine vyšla kronika v roku 1981.

## Obsah
Kronika zachytáva husitské roky 14191443 z pohľadu katolíckej strany. Spočiatku sú informácie kusé, po roku 1426 (kedy Bartošek kvôli očnej nemoci odchádza z činnej vojenskej služby) sú záznamy obsiahlejšie. Kronika obsahuje opisy bojov v Čechách, husitských spanilých jázd, detailný popis obliehania Plzne a bitky pri Lipanoch, uzavretie mieru v Čechách, popravu Jána Roháča z Dubé, Žigmundovu smrť a krátke panovanie kráľa Albrechta („*Ať jeho duše odpočívá ve svatém pokoji, protože byl dobrý, i když Němec ...*“).

### Dátumy
náhľad|Príklad cisiojánu z manuskriptu ''Speculum humanae salvationis'' pre január

Bartošek z Drahoníc používa pri určovaní dátumov tzv. *cisioján* - mnemotechnickú pomôcku pre zapamätanie si pevných cirkevných sviatkov. Má toľko dvojverší, koľko je mesiacov v roku a každé má toľko slabík, koľko je dní v danom mesiaci. Časť slabík sú charakteristické slabiky mien príslušných svätcov v danom mesiaci, zvyšok sú doplnkové slabiky. Príkladmi sú vety *stalo se to ve čtvrtek před sv. Vítem na slabiku Jul-pri-mi*, alebo *v pondĕlí za týden po sv. Markétĕ na slabiku fus*.

### Spanilé jazdy do [[Uhorsko|Uhorska]], / na Slovensko

Kronika opisuje viacero spanilých jázd husitov do Uhorska / na Slovensko:

## Referencie


## Ďalšia literatúra
* 

Kategória:Kroniky
Kategória:Knihy z 15. storočia
Kategória:Kroniky 15. storočia
Chocholná (vrch vo Veporských vrchoch)

**Chocholná** () je vrch vo Veporských vrchoch, krajinnom celku Slovenského rudohoria. Leží nad obcou Látky, približne  východne od Hriňovej.

## Poloha
Nachádza sa v južnej časti Veporských vrchov, v geomorfologickom podcelku Sihlianska planina. Leží v Banskobystrickom kraji, v okrese Detva a na katastrálnom území obce Látky. Najbližším sídlom sú južne situované Látky, juhozápadne leží Detvianska Huta a Hriňová, severne sa nachádza Lom nad Rimavicou, Drábsko a Sihla a východne Šoltýska, Ďubákovo a Kokava nad Rimavicou.

## Opis
Chocholná leží na juhu centrálnej časti Veporských vrchov, v hrebeni, vedúcom z Dlhého grúňa () južným smerom cez Skalku () a sedlo Prašivá na Bykovo (). Východne sa nachádza Sokolovo (), Homračka () a Drahová (), severne Banský grúň (), Čierťaž (), Sedmák (), Dlhý grúň (), Skalka (), Tlstý javor () a Obrubovanec (), západne Magura (), Stračí vrch () a Ľuľovka () a južne Vrchdobroč (), Táňovo (), Črchľa () a Bykovo (). Severovýchodné časti masívu odvodňuje rieka Ipeľ, južné svahy jeho prítok Chocholná, na západných pramení Biela voda, smerujúca do Slatiny v povodí Hrona. Vrchol traverzuje značená turistická trasa. Na východných svahoch sa nachádza chatová oblasť.

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať okolité vrchy Veporských vrchov, Javorie, Poľanu a Nízke Tatry.

## Prístup
Na vrchol nevedie značená turistická trasa, no traverzom vedie severozápadným úbočím  modrá turistická značka z Látok-Bratkovice popri prameni Ipľa na Čierťaž a do Lomu nad Rimavicou. Východne prechádza úpätím aj  červená turistická značka z Bykova cez sedlo Prašivá a okolo prameňa Ipľa na Čierťaž.

## Referencie

## Pozri aj
* Veporské vrchy
* Sihlianska planina 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Detva
Kategória:Látky
Fenway Sports Group

**Fenway Sports Group Holdings, LLC** (**FSG**), je americký nadnárodný konglomerát športových holdingov, ktorý vlastní RFK Racing v NASCAR, Boston Red Sox v Major League Baseball, Liverpool FC v Premier League a Pittsburgh Penguins v NHL.

FSG bola založená v roku 2001 ako **New England Sports Ventures** (NESV), keď John W. Henry spojil svoje sily s Tomom Wernerom, Lesom Ottenom, The New York Times Company a ďalšími investormi, aby sa úspešne uchádzali o Red Sox. NESV formálne oznámila zmenu názvu na Fenway Sports Group v marci 2011.

Okrem vlastníctva Red Sox, Liverpool FC a Penguins vlastní aj domáce štadióny klubov Red Sox (Fenway Park) a Liverpool FC (Anfield).

FSG bolo chválené za svoj úspešný vznik ako sofistikovaný medzinárodný športový konglomerát. Objavila sa aj kritika. V roku 2019 bolo FSG kritizované za pokus o zisk ochrannej známky na meno *Liverpool*. Pokus bol pochopiteľne zamietnutý z dôvodu „geografického významu názvu“. V roku 2021 sa FSG spolu s vlastníckymi skupinami 11 ďalších futbalových klubov pokúsilo vytvoriť futbalovú Európsku superligu. Tým sa FSG snažilo napodobniť prvky severoamerického športového modelu – vytvoriť súťaž s prísne obmedzeným vstupom, narozdiel od európskeho modelu založeného na postupoch a zostupoch do vyšších a nižších líg. Hlavný vlastník John W. Henry sa neskôr za pokus o vytvorenie tejto ligy ospravedlnil.

## Liverpool FC
Po predchádzajúcom partnerstve s anglickým futbalovým klubom Fulham FC  6. októbra 2010 FSG súhlasilo s kúpou Liverpool FC  od vlastníkov Georga N. Gilletta, Jr. a Toma Hicksa po tom, čo predstavenstvo odhlasovalo ich odchod z klubu. Kúpila ju prostredníctvom dcérskej spoločnosti „NESV I, LLC“ (založená v Delaware) a holdingovej spoločnosti „UKSV Holdings Company Limited“ so sídlom v Spojenom kráľovstve.

V roku 2010 keď FSG klub kúpilo jeho hodnota bola vyčíslená na 300 miliónov eur. V roku 2023 má klub hodnotu 3,9 miliardy eur.

Koncom roka 2022 sa objavili správy o tom, že FSG sa chystá klub predať, ale tieto tvrdenia vyvrátili s odôvodnením, že spoločnosť hľadá len nových akcionárov.

### Anfield
Anfield je futbalový štadión v meste Liverpool v Anglicku. Štadión, postavený v roku 1884. FSG kúpilo Anfield spolu s klubom v októbri 2010. Štadión dali aj zrekonštruovať. Postavili nové podlažia na tribúnach The Main Stand a Anfield Road. Kapacitu štadióna zvýšili zo 45 000 až na 61 000 divákov.

## Pittsburgh Penguins
29. novembra 2021 FSG oznámilo svoj zámer kúpiť kontrolný podiel v Pittsburgh Penguins v National Hockey League. 31. decembra 2021 oficiálne prevzali väčšinové vlastníctvo v klube.

## Referencie

Kategória:Podniky v USA
Kategória:Podniky založené v 2001
John Houlding

**John Houlding** (* august 1833† 17. marec 1902) bol anglický obchodník, najvýznamnejší ako primátor Liverpoolu a zakladateľ futbalového klubu Liverpool. V novembri 2017 si Houldinga pripomenuli bronzovou bustou pred Anfieldom pri príležitosti 125. výročia FC Liverpool.

## Životopis
Houlding bol obchodníkom v meste Liverpool. Vzdelanie získal na Liverpool College a bol aktívny ku koncu 19. storočia, keď vlastnil pivovar, ktorý ho po zvyšok života zanechal v pohodlnej finančnej situácii. Predtým, ako bol v roku 1897 vymenovaný za primátora Liverpoolu, bol zvolený do mestskej rady Liverpoolu ako konzervatívec zastupujúci oddiel Evertonu. Bol tiež členom Oranžského rádu, protestantskej bratskej organizácie, ktorá mala veľké množstvo fanúšikov v oblasti Liverpoolu.

### Založenie Liverpoolu FC
Everton z Anfieldu po mnohých nezhodách odišiel a presunul sa do neďalekého Goodison Parku. Houldingovi a Orrellovi zostalo prázdne futbalové ihrisko a Houlding cítil, že jediným správnym postupom by bolo založiť nový futbalový klub, čo aj náležite urobil. Nový klub sa volal Everton Athletic, ale Futbalová asociácia nedovolila používať tento názov kvôli jeho podobnosti s pôvodným klubom, a tak sa nový klub premenoval na Liverpool FC. Vôbec prvým zápas Liverpoolu FC bol priateľský zápas proti Rotherham Town.

### Smrť
Houlding zomrel po dlhej chorobe v roku 1902 v Cimiez, štvrti Nice vo Francúzsku, vo veku 68 rokov. Na jeho pohrebe niesli hráči Liverpoolu a Evertonu jeho rakvu ako prejav úcty za všetko, čo pre futbal v meste urobil. V novembri 2018 si Houldinga pripomenuli bronzovou bustou, pri príležitosti 125. výročia FC Liverpool.

## Referencie

Kategória:Úmrtia v 1902
Kategória:Narodenia v 1833
Kategória:Anglickí podnikatelia
Kategória:Anglickí politici
Kategória:Starostovia
Kategória:Politici Konzervatívnej strany (Spojené kráľovstvo)
Kategória:Everton FC
Småland (J19)

***Småland (J19)*** je torpédoborec triedy *Halland*, jeden z dvoch v tejto triede, slúžiaci vo Švédskom námorníctve

## Dejiny
*Småland* bola postavená firmou Eriksbergs Mekaniska Verkstad v Göteborgu. Pokrstená a spustená na vodu bola 23. októbra 1952. Krstil ju admirál Helge Strömbäck. Po práci na zariadení a inštalácii všetkých komponentov bola 12. januára 1956 dodaná Švédskemu námorníctvu.

*Småland* bola vyradená z aktívnej služby v roku 1979 a 1. júla 1984 zrušená. V roku 1987 bola odovzdaná do múzea Maritiman, kde je múzejnou loďou.

## Referencie

## Iné projekty

## Zdroj
* 

Kategória:Torpédoborce
Mastný chlieb s cibuľou

náhľad|Mastný chlieb s cibuľou
náhľad|Chlieb s masťou

**Mastný chlieb** (**s cibuľou**) alebo **chlieb s masťou** (**a cibuľou**) (hovorovo *mastný chleba s cibuľou* alebo *chleba s masťou a cibuľou*; ) je rýchle a obľúbené raňajkové jedlo strednej a východnej Európy. Ide o krajec chleba natretý masťou (bravčovou, kačacou alebo husacou), na ktorý sú poukladané nakrájané kúsky cibule a je posypaný soľou, prípadne korením. Podáva sa na raňajky, ako jedlo na cesty, alebo na večeru. V Maďarsku sa podáva aj ako občerstvenie v krčmách.

## Referencie

Kategória:Slovenská kuchyňa
Kategória:Maďarská kuchyňa